b"\n_START_ARTICLE_\nDope D.O.D\n_START_PARAGRAPH_\n'Dope D.O.D' on hip hop -yhtye Alankomaiden Groningenista jonka alkuper\xc3\xa4iseen kokoonpanoon kuuluivat r\xc3\xa4pp\xc3\xa4rit Jay Reaper, Skits Vicious ja Dopey Rotten, DJ Dr. Diggles ja tuottaja Peter Songolo. Yhtye r\xc3\xa4pp\xc3\xa4\xc3\xa4 englanniksi ja kaikki j\xc3\xa4senet ovat brittitaustaisia._NEWLINE_Dope D.O.Din tunnetuimpana tavaramerkkin\xc3\xa4 voidaan pit\xc3\xa4\xc3\xa4 yhtyeen mielikuvituksekasta tummas\xc3\xa4vyisyytt\xc3\xa4 ja rapin yhdistelemist\xc3\xa4 aggressiivisiin dubstep-biitteihin._NEWLINE_Kes\xc3\xa4kuussa 2015 Dopey Rotten j\xc3\xa4tti yhtyeen niin psyykkisesti kuin fyysisestikin heikon terveydentilansa vuoksi. Eroaminen tapahtui yhteisymm\xc3\xa4rryksess\xc3\xa4 ja Rotten on pysynyt yst\xc3\xa4vin\xc3\xa4 muun yhtyeen kanssa. Toukokuussa 2017 Rotten raportoi kuntoutumisensa edistyv\xc3\xa4n v\xc3\xa4hitellen, mutta kertoi tilansa olevan edelleen heikko ja k\xc3\xa4rsiv\xc3\xa4ns\xc3\xa4 mm. burnoutista ja masennuksesta. H\xc3\xa4n k\xc3\xa4vi kuitenkin kev\xc3\xa4\xc3\xa4ll\xc3\xa4 2017 vierailemassa yhtyeen Shotgunz In Hell-albumilla, jota ennen h\xc3\xa4n ei ollut tehnyt musiikkia yli kahteen vuoteen."